**Teendő Kivételes tanulmányi rend kérése esetén:**

* töltse ki az IK Kérvény – Kivételes tanulmányi rend kérvényt
* aláírásnál elég a nevét begépelni, utána pedig sk., DE fontos, hogy inf-es vagy a Neptunban rögzített e-mail címéről küldje a kérvényt
* a kérvény 2. oldalára sorolja fel azokat a kurzusokat, amikre mentességet kér
* Az oktatókkal két módon egyeztethet:
  + Személyesen, ilyenkor az egyeztetésnél kérje a pontos kedvezmény megnevezését és a táblázatban kitöltését, oktatói aláírást
  + E-mailben az oktató egyetemi e-mail címén, melyhez lent talál mintát. Fontos a kért kedvezmények pontos megfogalmazása a minta alapján. Ez esetben a kérvény mögé kell majd hozzácsatolni az oktatói válaszokat.
  + Teams-es chatet nem áll módunkban elfogadni!
* E-mail-es egyeztetés esetén írja be a táblázat 4. oszlopába az egyeztetett kedvezményeket (oktatói aláírás helye üresen marad)
* Fűzze össze a teljes kérvény alábbiak szerint (használhat pl. pdf összefűző programot):
  + kérvény 1. és 2. oldala
  + ha e-mailen egyeztetett: az oktatóktól kapott jóváhagyó e-mailek abban a sorrendben, ahogy a kérvény 2. oldalán, a táblázatban felsorolta
  + végül fűzze hozzá a kérvény indokát, az igazolást.

Fontos, hogy számonkéréseket csak személyes jelenléttel teljesíthet, ez alól nem kérhet felmentést. Azzal is számolnia kell, hogy vannak az IK-n olyan tárgyak, melyeket jellegükből adódóan csak jelenléttel lehet teljesíteni.

Tehát a kérvényt egyben, egy db. pdf fájlként küldje el Benczekovits Bernadett oktatási asszisztens részére a [bernadett@inf.elte.hu](mailto:bernadett@inf.elte.hu) e-mail címre.

A kérvény neve: Név\_Neptunkód\_Kivételes\_tanulmányi\_rend.pdf legyen.

A kérvény egy félévre szól, következő félévre új kérvény leadása szükséges.

**Levélminta**

FONTOS! A felsorolt kedvezmény-listából törölje ki a nem szükséges opciókat!

Tisztelt Tanárnő/Tanár Úr!

…. vagyok, Neptun kód: …, …. képzésen tanulok.

… indok miatt szeretnék kivételes tanulmányi rendet kérvényezni … kódú kurzusra …./…. év … félévre.

Kérem engedélyezzen számomra

részlegesfelmentést az óralátogatási kötelezettség alól,

VAGY

teljesfelmentést az óralátogatási kötelezettség alól,

ÉS/VAGY

vizsgaidőszaknál korábbi vizsga(ák) letételét

ÉS/VAGY

több zh összevont, egyidejű teljesítését

A kérvény leadási határideje a kurzusfelvételi időszak vége, ezért kérem mielőbbi hozzájárulását.

Köszönettel:

név

neptun kód